**Justisie en korrektiewedienste aansuiweringsbegroting STEM 25/Justice and Correctional Servives Adjustments and appropriation VOTE 25 : F.J Mulder LP/MP**

**Mini Plenary : 23-07-2020 16h15**

**Agbare voorsitter**

Die Covid -19 pandemie en die gepaardgaande inperkingsregulasies ingestel deur die Suid Afrikaanse regering het onafwendbaar ‘n invloed op die mandaat van die department vir Justisie en korrektiewedienste, om aan sy mandaat te voldoen.

Alhoewel die howe oop was regdeur die inperkingstyd, was aanvanklik slegs noodsaaklike hofdienste beskikbaar en die meerderheid dienskategorieë gesluit en ontoegangklik.

Die geleidelike heraktivering van hierdie dienskategorieë benadeel Suid Afrikaners se toegang tot regsprosse en het reuse agterstande op hofrolle tot gevolg.

Die VF Plus verwelkom ‘n risko-aangepaste plan dat onderbrekings in hofprosesse opgelos word in korter tydperke, asook die herprioritisering van hofrolle en die moontlikheid van verlengde hofure.

Die aangepaste verminderde begroting van die department van R21,9 miljard rand is R22,4 miljard rand minder as die oorspronklike R22,4 miljard aan die department toegeken en gaan ongetwyfeld die vermoë van die department om sy grondwetlike mandaat te vervul verder belemmer.

Die groot verliese in werksgeleentheid in die Suid AFrikaanse ekonomie, hoofsaaklik vanweë die regering se irrasionele inperkingsregulasies, gaan toenemend druk op Suid Afrikinaners se ekonomiese-, maatskaplike- en gesondheids welsyn plaas.

Wetstoepassingsagentskappe en howe gaan toenemend onder druk verkeer terwyl misdaadvlakke styg, daarom verwelkom die VF Plus die herprioritisering van die beskikbare begroting om die Nasionale vervolgingsgesag te versterk.

Die selektiewe vrylating van bepaalde kategorieë veroordeelde misdadigers plaas doodgewoon misdaad weer terug op straat en veroorsaak ‘n bose misdaad kringloop.

**Voorsitter**

Die VF Plus herinner die minister daaraan dat die departement veronderstel is om die grondwet van Suid Afrika en die oppergesag van die reg te handhaaf en beskerm, veral ook wat die ondersoeke en vervolging van staatskaping en korrupsie betref.

Verder moet die department toegang verseker tot ‘n toeganklike, regverdige en koste - effektiewe administrasie van geregtigheid, in die belang van ‘n veiliger en volhoubare Suid Afrika.

Die wyse waarop die regering die Covid 19 pandemie tot nou bestuur het verswak die kans op gesonde regspleging.

Die VF Plus ondersteun nie die aanpassingsbegroting

Dankie voorsitter

**Jaco Mulder LP**